صابر براری

صابر براری (پیدائش: 30 اکتوبر 1928ء - 5 مئی 2006ء) پاکستان سے تعلق رکھنے والے اردو زبان کے ممتاز شاعر تھے۔ انھوں نے نعت، سلام، منقبت، رباعی اور غزل کی اصنافِ سخن پر طبع آزمائی کی۔

 حالات زندگی 
صابر براری 30 اکتوبر 1928ء میں ایلچ پور (موجودہ اچلپور)، امراوتی ضلع، برار، برطانوی ہندوستان میں پیدا ہوئے۔ ان کا نام احمد مرزا قادری تھا مگر صابر براری کے قلمی نام سے شہرت پائی۔ والد کا نام مولوی حمید مرزا تھا۔ جل گاؤں، کھام گاؤں اور امراؤتی کی درس گاہوں سے تعلیم حاصل کی۔ حیدرآباد دکن سے عالم اردو کی سند حاصل کی۔ جامعہ کراچی سے بی اے اور جامعہ ملیہ کالج کراچی سے بی ایڈ کیا۔ تدریس کے شعبے سے وابستہ رہے۔ مولانا ضیاء القادری بدایونی اور عارف اکبر آبادی کے تلمیذ رہے۔ انھوں نے نعت اور تاریخ گوئی میں شہرت پائی۔ صابر کی کتابوں میںہدیہ صلواة و السلام (مجموعہ نعت، 1957ء)، فردوسِ عقیدت (مجموعہ نعت، 1957ء)، آمنہ کا لال (مجموعہ نعت، 1961ء)، بہشتِ مناقب (مناقب، 1963ء)، انوارِ پنجتن (مجموعہ سلام، 1970ء)، جامِ طور (مجموعہ نعت، 1978ء)،تاریخِ رفتگان (جلد اول 1986ء، دوم 1998ء، سوم 2000ء) اور کتابوں پر تاریخی قطعات (2004ء) شائع ہو چکی ہیں۔ نعت، مناقب، قطعات اور سلام کے علاوہ انھوں نے غزلیں بھی کہیں۔ ان کا غزلوں کا مجموعہ چشمِ شوق کے نام سے شائع ہوا۔ صابر براری 5 مئی 2006ء کو کراچی، پاکستان میں انتقال کر گئے۔ وہ کورنگی نمبر 1 کے قبرستان میں آسودۂ خاک ہیں۔منظر عارفی، کراچی کا دبستان نعت، نعت ریسرچ سینٹر کراچی، 2016ء، ص 580ڈاکٹر محمد منیر احمد سلیچ، وفیات نعت گویان پاکستان، نعت ریسرچ سینٹر کراچی، 2015ء، ص 65

 نمونۂ کلام 

<div style='text-align: center;'>
نعت

<div style='text-align: center;'>
نعت

 حوالہ جات 

زمرہ:امراوتی کی شخصیات
زمرہ:بیسویں صدی کے پاکستانی شعرا
زمرہ:پاکستانی اردو شعرا
زمرہ:پاکستانی مسلم شخصیات
زمرہ:کراچی کے شعرا
زمرہ:کراچی میں وفات پانے والی شخصیات
زمرہ:نعتیہ شاعر
زمرہ:1928ء کی پیدائشیں
زمرہ:2006ء کی وفیات
زمرہ:5 مئی کی وفیات